KOMISIJOS REGLAMENTAS (EB) Nr. 1295/2005
2005 m. rugpjūčio 5 d.
nustatantis pagalbos sumažinimą už dehidratuotus pašarus 2004-2005 prekybos metams
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. vasario 21 d. Tarybos reglamentą (EB) Nr. 603/95 dėl bendro sausųjų pašarų rinkos organizavimo (1), ypač į jo 5 straipsnio antrą pastraipą,
kadangi:
(1)
Nuo 2005 m. balandžio 1 d. Reglamentas (EB) Nr. 603/95 yra pakeičiamas 2003 m. rugsėjo 29 d. Tarybos reglamentu (EB) Nr. 1786/2003 dėl bendro sausųjų pašarų rinkos organizavimo (2). Pastarasis reglamentas taikomas nuo 2005 m. balandžio 1 d., t. y. nuo tos dienos, kurią prasideda 2005-2006 prekybos metai. Todėl nustatant galutinę pagalbos sumą 2004-2005 prekybos metams reikėtų toliau taikyti Reglamentą Nr. 603/95.
(2)
Reglamento Nr. 603/95 3 straipsnio 2 ir 3 dalyje nustatytos įmonėms, perdirbančioms dehidratuotus ir saulėje džiovintus pašarus, atitinkamai mokėtinos pagalbos sumos, neviršijant šio reglamento 4 straipsnio 1 ir 3 dalyje nurodyto didžiausio garantuoto kiekio.
(3)
Valstybių narių Komisijai pranešti kiekiai 2004-2005 prekybos metams remiantis 1995 m. balandžio 6 d. Komisijos reglamento (EB) Nr. 785/95, nustatančio Tarybos reglamento (EB) Nr. 603/95 dėl bendro sausųjų pašarų rinkos organizavimo taikymo išsamias taisykles (3), 15 straipsnio a dalies antra įtrauka apima 2005 m. kovo 31 d. turimų atsargų kiekius, už kurios pagal 2005 m. kovo 7 d. Komisijos reglamento Nr. 382/2005, nustatančio Tarybos reglamento (EB) Nr. 1786/2003 dėl bendro sausųjų pašarų rinkos organizavimo taikymo išsamias taisykles (4), 34 straipsnį, gali būti suteikiama pagalba, numatyta Reglamento (EB) Nr. 603/95 3 straipsnyje.
(4)
Šie pranešimai rodo, kad didžiausias garantuotas kiekis dehidratuotiems pašarams yra viršytas 16 %.
(5)
Todėl reikėtų sumažinti pagalbos sumą už dehidratuotus pašarus vadovaujantis Reglamento (EB) Nr. 603/95 5 straipsnio pirma pastraipa.
(6)
Šiame reglamente numatytos priemonės atitinka Sausųjų pašarų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
2004-2005 prekybos metams dehidratuotiems pašarams skirta pagalbos suma, numatyta Reglamento (EB) Nr. 603/95 3 straipsnio 2 dalyje, sumažinama:
-
64,36 euro už toną Čekijos Respublikoje,
-
56,40 euro už toną Graikijoje,
-
54,11 euro už toną Ispanijoje,
-
57,02 euro už toną Italijoje,
-
63,24 euro už toną Lietuvoje,
-
59,04 euro už toną Vengrijoje,
-
65,55 euro už toną kitose valstybėse narėse.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. rugpjūčio 5 d.